**З А П О В Е Д**

**№РД-04-8**

**гр. София , 21.01. 2022г.**

На основание чл.3, ал.4 и чл.27 от Устройствения правилник на областните дирекции “Земеделие”, в сила от 26.01.2010г., издаден от Министерство на земеделието и храните, посл. изм. ДВ. бр.9/02.02.2021г.

**Н А Р Е Ж Д А М :**

1. Възобновявам процедурата за провеждане на търг с тайно наддаване за отдаване под наем на свободните пасища, мери и ливади от Държавния поземлен фонд в Софийска област за стопанската 2021/2022г., открита със Заповед РД-04-207/14.09.2021г. на директора на Областна дирекция „Земеделие“- София област.
2. **Търгът ще се проведе на 02.02.2022 г. от 10.00 часа** в сградата на Областна дирекция „Земеделие” – София област, на адрес: гр.София, бул. Витоша №4, ет.6, със задължителното присъствие на кандидатите или упълномощени от тях лица.
3. Във връзка със Заповед № РД-01-973/26.11.2021 г. , изменена със Заповед №РД-01-991/02.12.2021 г. на министъра на здравеопазването за въвеждане на временни противоепидемични мерки на територията на Република България, считано от 01.12.2021 г. до 31.03.2022 г., търгът ще се проведе при условията, посочени в т.32 на Заповед № РД-01-973/26.11.2021 г. на министъра на земеделието, както следва:

Кандидатите или упълномощени от тях лица следва да притежават един от следните документи:

1. Цифров COVID сертификат на ЕС за незавършен ваксинационен курс с двудозова ваксина, който може да се използва от 15-тия до 30-тия ден от датата на поставяне на първата доза ваксина;

2. Цифров COVID сертификат на ЕС за завършен ваксинационен курс при еднодозови и при двудозови ваксини, който може да се използва от датата на поставяне на втората доза за двудозовите ваксини и от 15-тия ден от датата на поставяне на еднодозова ваксина;

3. Цифров COVID сертификат на ЕС за преболедуване, който може да се използва от 15-тия до 365-тия ден от датата на първия положителен резултат от PCR изследване или първия положителен резултат от проведен бърз антигенен тест;

4. Цифров COVID сертификат на ЕС за изследване, валиден до 48 часа от проведено изследване с бърз антигенен тест или до 72 часа от проведено PCR изследване;

5. Удостоверение за наличие на антитела срещу SARS-CoV-2, доказано чрез лабораторен тест за количествено изследване на Anti-SARS-CoV2 IgG със стойности повече от 150 BAU/ml, което е с валидност до 90 дни от датата на лабораторния тест и се издава за изследвания, направени след 11.11.2021 г.

1. Настоящата заповед е неразделна част от Заповед № РД-04-207/14.09.2021 г. и Заповед № РД-12-04-207-1/ 21.10.2021г. на директора на Областна дирекция „Земеделие“- София област.

Настоящата заповед да се сведе до знанието на съответните длъжностни лица за сведение и изпълнение.

Заповедта да се публикува на интернет страницата на ОД ”Земеделие” – София област и да се обяви на информационното табло на ОД ”Земеделие” – София област.

Контрол по изпълнение на заповедта ще осъществява главния директор на Главна дирекция „Аграрно развитие“.

 **/П/**

**ЕМИЛ МИШОВ**

*Директор на Областна дирекция*

*„Земеделие” – София област*